**Odôvodnenie nerozdelenia predmetu zákazky na časti**

Verejný obstarávateľ nerozdelil predmet zákazky na časti a požaduje dodávku predmetu zákazky ako celku vzhľadom na charakter požadovaného predmetu zákazky, ktorého účel a spôsob využitia nie je možné rozdeliť na časti z dôvodu, že **Ochranná hasičská zásahová prilba** je osobný ochranný pracovný prostriedok na zvýšenie bezpečnosti zasahujúcich hasičov. Musí spĺňať požiadavky normy EN 443/2008 prilby pre hasenie v stavbách a v ďalších priestoroch a smernice Rady 89/686/EHS, teda aproximačného nariadenia vlády SR č. 35/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na osobné ochranné prostriedky.

Podľa § 3 ods. 2 tohto nariadenia vlastnosti prilby a jej súčasti musia byť v zhode s technickými požiadavkami uvedenými v harmonizovaných technických normách. Ide o dodanie tovaru, ktorý je bežne dostupný na trhu a predmet zákazky v celom rozsahu je schopných dodať viacero dodávateľov na trhu bez obmedzenia hospodárskej súťaže.

Nerozdelenie predmetu zákazky vzhľadom na charakter predmetu zákazky je v tomto konkrétnom prípade v súlade s princípom hospodárnosti, efektívnosti nediskriminácie a čestnej hospodárskej súťaže.